Tooru
Tooru (Harju-Madisel tooru-jumal, Läänemaa kihelkondades tooru-mees) on jumalus Eesti mõnede piirkondade rahvausundis. Toorule oli pühendatud neljapäev, mil peeti Tooru õhtuid. "Väikses murdesõnastikus" on üles tähendatud toorupäävad (Käi), toorupüha (Krk) ja tooruõhtu (Vig). On oletatud, et jumala nimi on Skandinaavia laen (vrd Thor). Toorut on kõrvutatud ka Tharapita ja Taaraga.